কোনো বর্বরোচিত আক্রমণই বিএনপি নেতৃত্বাধীন ২০দলের চলমান আন্দোলন স্তব্ধ করতে পারবে না বলে মন্তব্য করেছেন বিএনপির যুগ্ম মহাসচিব রুহুল কবির রিজভী আহমেদ। বৃহস্পতিবার গণমাধ্যমে পাঠানো এক বিবৃতিতে রিজভী এ মন্তব্য করেন। বিবৃতিতে রিজভী অভিযোগ করেন, চলমান আন্দোলন দমন করতে না পেরে সরকার নিজেরাই নাশকতা সৃষ্টি করে আন্দোলনকারীদের ওপর দায় চাপাচ্ছে। অমানবিক নাশকতা সৃষ্টি করে বিরোধী দলের বিরুদ্ধে অপপ্রচার চালালেও জনগণ তা কখনোই বিশ্বাস করবে না। বিজয় অর্জিত না হওয়া পর্যন্ত চলমান অবরোধ কর্মসূচি অব্যাহত থাকবে বলে ঘোষণা দেন তিনি।